1. ըստ պետության հիմնական բնութագրիչը հանդիսացող հասարակական-քաղաքական ֆորմացիայի, Եվրասիայի պետությունները լայն իմաստով կարելի է պայմանականորեն բաժանել երկու մեծ խմբի` այսպես կոչված “Քոչվոր պետություններ” և “Նստակյաց պետություններ”: Քոչվոր պետությունները հիմնականում գոյություն են ունեցել տափաստաններում, տայգաներում կամ անապատներում: Եթե հաշվի չառնենք այն դեպքերը, երբ Քոչվոր պետություններին հաջողվել է իրենց իշխանությունը տարածել Նստակյաց պետությունների զբաղեցրած տարածքի վրա, այսինքն եթե հաշվի առնենք միայն Քոչվոր պետության նախնական կամ հիմնական տարածքի գործոնը, ապա կարող ենք ամրագրել, որ դրանք գոյություն են ունեցել հիմնականում Միջին Ասիայում, Նախակովկասյան և Մերձսևծովյան տափաստաններում, ինչպես նաև Արաբական թերակղզում և, որոշ չափով, Հյուսիսային Աֆրիկայում: Իրենց հերթին, նստակյաց պետությունները գոյություն են ունեցել Եվրոպայում, Փոքր Ասիայում, Հայկական և Իրանական լեռնաշխարհներում, Կովկասում, Ասորիքում, Միջագետքում, ինչպես նաև Հիմալայան լեռնաշղթայում: